曾徽言學士求賦所蓄端硯曾嘗避亂海陵家貲盡没于賊獨攜此硯脫去
作者：張擴
朝代：宋

paragraphs: 君家文房珍，尤者一二數。
端溪從誰得，不記歲月古。
中窪隱天成，外削餘靁斧。
色羞龍尾乾，質陋雀臺窳。
平生依石丈，什襲費調護。
向來萑葦中，險作百碎補。
脱身間道還，神物遠侵侮。
他年沉香亭，奉詔翻樂府。
周旋妃子手，借潤毛與楮。